**David Jiříček** (s. 28. marraskuuta 2003 Klatovy, Tšekki) on tšekkiläinen jääkiekkopuolustaja, joka pelaa NHL-seura Columbus Blue Jacketsin organisaatiossa. Hän pelaa pääasiassa AHL-joukkue Cleveland Monstersissa. Blue Jackets varasi Jiříčekin ensimmäisellä kierroksella koko NHL:n varaustilaisuuden 2022 kuudentena pelaajana. Hän laukoo oikealta.

Ura
---

### Seuraura

Jiříček on HC Klatovyn kasvatti. Kaudella 2017–2018 hän oli tehoilla 10+15=25 seuran C-nuorten tehokkain puolustaja Jakub Hamšíkin kanssa. Kaudella 2018–2019 Jiříček oli tehoilla 19+21=40 joukkueen paras maalintekijä ja hän jakoi sisäisen pistepörssin toisen sijan Petr Hauserin kanssa. Jiříček sijoittui koko Tšekin C-nuorten sarjan puolustajien maalipörssissä toiseksi edellään vain HC Kladnon Jiří Ticháček ja hän jakoi puolustajien pistepörssin viidennen sijan HC Vsetínin Stanislav Kunstin kanssa. Jiříček voitti myös joukkueen sisäisen tehotilaston lukemalla +26. Hän voitti myös sarjan pudotuspelien jäähypörssin 43 minuutillaan.

Kauden 2019–2020 Jiříček pelasi suurimmaksi osaksi HC Plzeňin A-nuorissa. Hän oli DHL Cupissa joukkueen tehokkain puolustaja tehoilla 6+11=17. Jiříček debytoi kauden aikana myös seuran miesten Extraliga-joukkueessa, jossa hän pelasi neljä runkosarjaottelua ilman tehopisteitä. Jiříček teki Extraliga-debyyttinsä vain 16-vuotiaana 26. tammikuuta 2020 HC Sparta Prahaa vastaan. Hänet merkittiin Plzeňin seitsemänneksi puolustajaksi. Jiříček sai ottelussa jääaikaa 1.14 minuuttia. Hän pelasi kauden aikana miesten pelejä myös yhden playoff-ottelun verran lainalla kaksi sarjatasoa alempana 2. česká hokejová ligan HC Klatovyssa.

Toukokuussa 2020 Jiříček teki HC Plzeňin kanssa kolmivuotisen Extraliga-sopimuksen. WHL-joukkue Spokane Chiefs varasi hänet 54. pelaajana CHL:n varaustilaisuudessa 2020. Jiříček jatkoi kaudella 2020–2021 kuitenkin HC Plzeňin Extraliga-joukkueessa. Hän teki Extraliga-uransa avausmaalin runkosarjan toisella kierroksella, uransa kuudennessa ottelussaan 20. syyskuuta 2020 vieraissa HC Pardubicea vastaan. Kaikkiaan Jiříček pelasi liigassa kauden aikana 34 runkosarjaottelua tehopistein 3+6=9 ja keräten teholukeman +13 sekä kaksi playoff-ottelua tehden yhden syöttöpisteen. Kaudella 2021–2022 hän pelasi Extraligassa 29 runkosarjaottelua tehopistein 5+6=11, kunnes alle 20-vuotiaiden MM-kilpailuissa tullut, leikkaushoitoa vaatinut polvivamma päätti Jiříčekin sarjakauden. Hän palasi kaukaloihin kuitenkin huhtikuussa liityttyään suoraan Tšekin A-maajoukkueen vahvuuteen.

Columbus Blue Jackets varasi Jiříčekin ensimmäisellä kierroksella koko NHL:n varaustilaisuuden 2022 kuudentena pelaajana. Hänestä tuli kaikkien aikojen pienimmällä numerolla NHL:ään varattu tšekkiläispuolustaja 22 vuoteen, sillä ennen Jiříčekiä pienemmällä numerolla varattiin Rostislav Klesla vuoden 2000 varaustilaisuuden neljäntenä pelaajana. Kaikista tšekkiläispelaajista kuuden ensimmäisen pelaajan joukossa varattiin edellisen kerran hyökkääjä Filip Zadina vuoden 2018 varaustilaisuuden kuudentena pelaajana. Jo heinäkuussa Jiříček teki Blue Jacketsin kanssa kolmivuotisen tulokassopimuksen. Syksyn harjoitusleirin päätteeksi seura lähetti hänet AHL-joukkue Cleveland Baronsin vahvuuteen. Jiříček nostettiin Blue Jacketsin NHL-vahvuuteen lokakuussa, kun Adam Boqvist oli loukkaantunut. Hän teki NHL-debyyttinsä näin ollen kauden 2022–2023 yhdeksännellä kierroksella 28. lokakuuta 2022 Boston Bruinsia vastaan. Jiříček sai ottelussa jääaikaa 15.35 minuuttia ja hänelle merkittiin teholukema –1. Jiříčekista tuli kaikkien aikojen toiseksi nuorin Blue Jacketsissa pelannut puolustaja Rostislav Kleslan (18 vuotta ja 200 päivää 7. lokakuuta 2000) jälkeen. Kahden NHL-ottelun jälkeen hänet lähetettiin marraskuussa takaisin Monstersiin. Jiříček valittiin AHL:n joulukuun kuukauden pelaajaksi.

### Maajoukkueura

Jiříček edusti Tšekkiä MM-kilpailuissa vain 18-vuotiaana vuonna 2022, jolloin hän voitti pronssia. Yhteensä Jiříček on pelannut 18 A-maaottelua tehopistein 3+4=7. Hän teki A-maajoukkuedebyyttinsä vain 16 vuoden ja 345 päivän ikäisenä Karjala-turnauksen päätösottelussa 8. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Jiříčekistä tuli kaikkien aikojen nuorin Tšekin A-maajoukkueessa debytoinut pelaaja. Ennätys oli aiemmin kaudella 2002–2003 17-vuotiaana debytoineen Rostislav Oleszin hallussa. Myös Tšekki peluutti ottelussa useita alle 20-vuotiaiden maajoukkuepelaajia. Jiříček merkittiin Tšekin kakkospuolustajapariin Michal Moravčíkin viereen. Hän keräsi ottelussa yhden kahden minuutin jäähyn estämisestä. Ensimmäisen A-maajoukkuemaalinsa Jiříček teki Czech Hockey Gamesissa 30. huhtikuuta 2022 Ostravassa ylivoimalla Ruotsia vastaan. Hän sai ottelussa myös kakkossyöttöpisteen David Skleničkan tekemään avausmaaliin.

Jiříček pelasi myös alle 20-vuotiaiden MM-kilpailuissa vuosina 2021, 2022 ja 2023, joista kahdessa jälkimmäisessä turnauksessa hän toimi Tšekin varakapteenina. Vuoden 2021 turnauksessa valmentajat valitsivat Jiříčekin joukkueensa turnauksen yhdeksi kolmesta parhaasta pelaajasta. Vuoden 2022 joulukuussa käynnistyneessä turnauksessa hän loukkasi polvensa avausottelussa Kanadaa vastaan, kun Jiříček yritti taklata Will Cuyllea. Hänen polvivammansa todettiin vaatineen leikkaushoitoa. Turnaus kuitenkin keskeytettiin useissa joukkueissa ilmenneiden koronavirustartujen vuoksi ja se pelattiin uudelleen elokuussa 2022. 

Alle 20-vuotiaiden elokuussa 2022 käynnistyneessä turnauksessa Jiříček valittiin Slovakiaa vastaan pelatun avausottelun päätteeksi joukkueensa ottelun parhaaksi pelaajaksi. Vuoden 2023 turnauksessa hän teki Ruotsia vastaan pelatussa välieräottelussa joukkueensa 1–1-tasoitusmaalin 39 sekuntia ennen varsinaisen peliajan päättymistä, kun Tšekki haki tasoitusta ilman maalivahtia. Joukkue voitti ottelun lopulta jatkoajalla lukemin 2–1 ja eteni finaaliin. Tšekki samalla varmasti ensimmäisen alle 20-vuotiaiden MM-mitalinsa 18 vuoteen. Joukkue hävisi kuitenkin finaaliottelun Kanadaa vastaan jatkoajalla lukemin 3–2 ja Tšekin turnaus päättyi näin ollen hopeaan. Jiříček jakoi joukkueen sisäisen tehotilaston voiton Jiří Kulichin ja Jiří Ticháčekin kanssa lukemalla +10. Hänet valittiin koko turnauksen parhaaksi puolustajaksi ja tähdistökentälliseen. Jiříček valittiin myös Ruotsia vastaan pelatun alkulohkon ottelun päätteeksi Tšekin ottelun parhaaksi pelaajaksi.

Jiříček pelasi myös alle 18-vuotiaiden MM-kilpailuissa vuonna 2021. Yhteensä hän on pelannut 33 nuorten ja 38 poikien maaottelua.

Muuta
-----

Jiříčekin pikkuveli Adam pelaa puolustajana HC Plzeňin organisaatiossa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | HC Plzeň | Tšekki U19 | 1 | 0 | 0 | 0 | 0 | – | – | – | – | – |
| 2019–2020 | HC Plzeň | DHL Cup | 24 | 6 | 11 | 17 | 10 | – | – | – | – | – |
|  | HC Plzeň | DHL SuperCup | 7 | 4 | 0 | 4 | 18 | – | – | – | – | – |
|  | HC Plzeň | ČEL | 4 | 0 | 0 | 0 | 2 | – | – | – | – | – |
|  | HC Klatovy | Tšekki II | – | – | – | – | – | 1 | 0 | 0 | 0 | 0 |
| 2020–2021 | HC Plzeň | ČEL | 34 | 3 | 6 | 9 | 34 | 2 | 0 | 1 | 1 | 4 | U18 | 4 | 0 | 0 | 0 | 8 |
|  |  |  |  |  |  |  |  |  |  |  |  |  | JMM | 5 | 1 | 1 | 2 | 2 |
| 2021–2022 | HC Plzeň | ČEL | 29 | 5 | 6 | 11 | 49 | – | – | – | – | – | JMM | 7 | 0 | 4 | 4 | 2 |
|  |  |  |  |  |  |  |  |  |  |  |  |  | MM | 5 | 1 | 1 | 2 | 0 |
| 2022–2023 | Columbus Blue Jackets | NHL |  |  |  |  |  |  |  |  |  |  | JMM | 7 | 3 | 4 | 7 | 2 | Ykköstähdistö |
|  | Cleveland Monsters | AHL |  |  |  |  |  |  |  |  |  |  |
| 3 kautta | yhteensä | ČEL | 67 | 8 | 12 | 20 | 85 | 2 | 0 | 1 | 1 | 4 |

Lähteet
-------

* David Jiříček The Internet Hockey Databasessa (englanniksi)
* David Jiříček Eurohockey-sivustolla (englanniksi)
* David Jiříček *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10  David Jiříček *Elite Prospects*. Everysport Media Group AB.  (englanniksi)
2. ↑  Elite Prospects - HC Plzen U16 *eliteprospects.com*. Everysport Media Group AB. Viitattu 9.11.2020. (englanniksi)
3. ↑  Elite Prospects - Czechia U16 Stats 2018-2019 *eliteprospects.com*. Everysport Media Group AB. Viitattu 9.11.2020. (englanniksi)
4. ↑  Elite Prospects - HC Plzen U16 *eliteprospects.com*. Everysport Media Group AB. Viitattu 9.11.2020. (englanniksi)
5. ↑  Elite Prospects - Czechia U16 Stats 2018-2019 *eliteprospects.com*. Everysport Media Group AB. Viitattu 9.11.2020. (englanniksi)
6. ↑  Elite Prospects - HC Plzen U20 *eliteprospects.com*. Everysport Media Group AB. Viitattu 9.11.2020. (englanniksi)
7. ↑  Rozestavení: HC Škoda Plzeň - HC Sparta Praha, 26.01.2020 *Hokej.cz*.  26.1.2020. BPA sport marketing a.s. ve spolupráci s eSports.cz, s.r.o. Viitattu 9.11.2020. (tšekiksi)
8. ↑  HC Škoda Plzeň - HC Sparta Praha, 26.01.2020 *Hokej.cz*.  26.1.2020. BPA sport marketing a.s. ve spolupráci s eSports.cz, s.r.o. Viitattu 9.11.2020. (tšekiksi)
9. ↑  Do HC Škoda Plzeň přichází Dominik Pavlát, smlouvy podepsali také Houdek a Jiříček *hcplzen.cz*.  13.5.2020. HC PLZEŇ 1929 s.r.o. Viitattu 9.11.2020. (tšekiksi)
10. ↑  HC Dynamo Pardubice - HC Škoda Plzeň, 20.09.2020 *Hokej.cz*.  20.9.2020. BPA sport marketing a.s. ve spolupráci s eSports.cz, s.r.o. Viitattu 9.11.2020. (tšekiksi)
11. 1 2  Pukkinen, Mikko: Tämän vuoden Draftin parhaat puolustajat tulevat Keski-Euroopasta *nhl.com/fi*.  3.7.2022. National Hockey League. Viitattu 10.1.2023.
12. ↑  Elite Prospects - Players from Czechia in the NHL Entry Draft *eliteprospects.com*. Everysport Media Group AB. Viitattu 11.1.2023. (englanniksi)
13. ↑  CBJ sign David Jiricek and Denton Mateychuk to three-year ELCs *nhl.com/bluejackets*.  13.7.2022. Columbus Blue Jackets. Viitattu 11.1.2023. (englanniksi)
14. ↑  Blue Jackets set 2022-23 season-opening roster *nhl.com/bluejackets*.  10.10.2022. Columbus Blue Jackets. Viitattu 11.1.2023. (englanniksi)
15. ↑  Saarela, Mikko: Kärkivaraus saa tilaisuutensa – Jarmo Kekäläinen kutsui tshekkiläislupauksen NHL-debyyttiä varten *nhlsuomi.com*.  27.10.2022. Nordic Sport Media. Viitattu 11.1.2023.
16. ↑  Boston Bruins - Columbus Blue Jackets - October 28th, 2022 *nhl.com*.  28.10.2022. National Hockey League. Viitattu 11.1.2023.
17. ↑  Portzline, Aaron: Why the Blue Jackets think David Jiricek ‘deserves to be called up’ *theathletic.com*.  28.10.2022. COLUMBUS, Ohio:  The Athletic Media Company. Viitattu 11.1.2023.
18. ↑  CBJ Public Relations Twitterissä *twitter.com*.  7.11.2022. Columbus Blue Jackets. Viitattu 11.1.2023. (englanniksi)
19. ↑  Tilanne 29.5.2022
20. ↑  Hämäläinen, Tuomas: 16-vuotias nuorukainen teki historiaa Karjala-turnauksessa *MTVuutiset.fi*.  8.11.2020. Telia Company AB. Viitattu 7.1.2021.
21. ↑  CZE - RUS (Line Up) *stats.swehockey.se*.  8.11.2020. Svenska Ishockeyförbundet. Viitattu 9.11.2020. (englanniksi)
22. ↑  CZE - RUS (0-3) *stats.swehockey.se*.  8.11.2020. Svenska Ishockeyförbundet. Viitattu 9.11.2020. (englanniksi)
23. ↑  Česko - Švédsko, 30.04.2022 *Hokej.cz*.  20.9.2020. BPA sport marketing a.s. ve spolupráci s eSports.cz, s.r.o. Viitattu 10.1.2023. (tšekiksi)
24. ↑  Saarela, Mikko: Nuorten MM-kisoissa loukattu polvi leikataan – Tshekin huippulupauksen loppukausi vaarassa *suomikiekko.com*.  4.1.2022. Nordic Sport Media. Viitattu 10.1.2023.
25. ↑  BEST PLAYER OF THE GAME SELECTED BY THE TEAM (pdf) *iihf.com*.  20.8.2022. IIHF. Viitattu 10.1.2023. (englanniksi)
26. ↑  GAME SUMMARY (pdf) *iihf.com*.  4.1.2023. Everysport Media Group AB. Viitattu 10.1.2023. (englanniksi)
27. ↑  Huikuri, Samuel: Tšekki sysäsi Ruotsin pronssiotteluun ja varmisti ensimmäisen mitalinsa 18 vuoteen *Jatkoaika.com*.  5.1.2023. Jatkoaika r.y. Viitattu 10.1.2023.
28. ↑  GAME SUMMARY (pdf) *iihf.com*.  5.1.2023. Everysport Media Group AB. Viitattu 10.1.2023. (englanniksi)
29. ↑  Elite Prospects - Czechia *eliteprospects.com*. Everysport Media Group AB. Viitattu 10.1.2023. (englanniksi)
30. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2023. Everysport Media Group AB. Viitattu 10.1.2023. (englanniksi)
31. ↑  David Jiříček *hokej.cz*. BPA sport marketing a.s. ve spolupráci s eSports.cz, s.r.o. Viitattu 10.1.2023. (tšekiksi)
32. ↑  Adam Jiříček *Elite Prospects*. Everysport Media Group AB.  (englanniksi)

Tšekin joukkue – Jääkiekon MM-kilpailut 2022
2 Dostál |
5 Jiříček |
6 Kempný |
9 Sklenička |
10 Červenka (**C**) |
12 Černoch |
13 Vrána |
17 Hronek |
19 Flek |
20 Zohorna |
24 Ščotka (**A**) |
44 Stránský |
46 Krejčí (**A**) |
47 Jordán |
48 Hertl |
50 Vejmelka |
51 Šimek |
52 Špaček |
64 Kämpf |
67 Smejkal |
84 Kundrátek |
88 Pastrňák |
91 Simon |
94 Langhamer |
95 Blümel |
Valmentaja Kari Jalonen